સારાંશ માટે દસ્તાવેજ: અચાનક આવેલી કોરોનાની આપદાએ આપણી જીવનશૈલી, રહેણીકરણી, ખાન-પાન, કામ-ધંધો સહિત તમામ મોરચે પડકાર ઊભો કર્યો છે.

આમાં સૌથી મોટો મુદ્દો માસ્ક અને સામાજિક અંતર જાળવવાની નવી આવી પડેલી ટેવનો છે.

અનેક લોકોએ પડકાર ઝીલી માસ્ક પહેરવાની આદત પાડી છે. અનેક હજી પણ માસ્ક પહેરવું અનિવાર્ય છે, એ વાત સમજી નથી રહ્યા અથવા તો તેને ગંભીરતાથી લઈ નથી રહ્યા.

માસ્કને લઈને નાગરિકો અને તંત્ર વચ્ચે ઘણી રકઝકના બનાવો પણ બન્યા છે. કદાચ એટલા માટે જ હાલમાં મુખ્ય મંત્રી વિજય રૂપાણીએ જાહેરાત કરી છે કે 1 ઑગસ્ટથી માસ્ક ન પહેરનારા લોકો પાસેથી રૂપિયા 200ને બદલે હવે રૂપિયા 500 દંડ લેવાશે.

કોરોના માસ્ક : ગુજરાતી યુવાનોના ગજબ તર્ક, કહ્યું માવા ખાનાર માટે પિચકારી માસ્ક હોવો જોઈએ

લોકોમાં માસ્ક પહેરવા અંગે જાગૃતિ આવે અને લોકો માસ્ક પહેરે તેનો અમલ કરાવવાની કામગીરી ગુજરાત પોલીસ પર આવી છે.

પોલીસ માસ્ક ન પહેરનારા લોકોને પકડે છે અને એમની પાસેથી દંડ વસૂલે છે.

ગુજરાતમાં સૌથી વધારે કેસો અમદાવાદ અને સુરતમાં સામે આવ્યા છે, ત્યારે આ બે શહેરો માસ્ક નહીં પહેરવાનો દંડ ભરવામાં આગળ છે. એ પછી રાજકોટ અને વડોદરા છે.

ચારેય શહેરની પોલીસકમિશનરની કચેરીએ આપેલી વિગત મુજબ, જુલાઈ મહિના સુધી અમદાવાદમાં રૂ. 2,93,87000 સુરતમાં રૂ. 2,23,33,200, રાજકોટમાં રૂ. 1.84,00,000 અને વડોદરામાં 68,12,400 રૂપિયાનો દંડ લોકો પાસેથી વસૂલવામાં આવ્યો છે. 

આ આંકડો આમ ગુજરાતની વસતી કરતાં પણ વધારે છે અને હજી આ તો ફક્ત મોટાં શહેરોની જ વાત છે. નાનાં શહેરોનો આંકડો તો અલગ. 

માસ્ક કેમ મહત્ત્વનો?

કોરોના વાઇરસ N-95 : આખરે કયો માસ્ક આપે છે સુરક્ષા?

કોરોનામાં માસ્કના મહત્ત્વ વિશે જ્યારે બીબીસી ગુજરાતીએ સિનિયર ડૉ. પાર્થિવ મહેતા સાથે વાત કરી તો તેમણે કહ્યું કે માસ્ક ન પહેરીને લોકો સંક્રમિત થવાની શક્યતા 60 ગણી વધારી દે છે.

ડૉ. મહેતાનું કહેવું છે કે "બે વ્યક્તિ સાથે હોય અને બન્નેએ માસ્ક પહેર્યા હોય તો અને જો તેમાંથી એકને કોવિડ-19 હોય તો સંક્રમણ ફેલાવવાની શક્યતા 90 હોય છે. જો બન્નેએ માસ્ક પહેર્યા હોય તો આ શક્યતા 1.5 ટકા જેટલી હોય છે."

લોકો માસ્કનું મહત્ત્વ સમજે અને તેમનામાં જાગૃતિ આવે તે માટે ડૉ. પાર્થિવ મહેતા ઘણા સમયથી સોશિયલ મીડિયા મારફતે લોકો સાથે વાતો કરી રહ્યા છે. 

'સૌરાષ્ટ્રવાસીઓ માસ્ક પહેરતાં થઈ ગયા'

રાજકોટમાં પોલીસને હેલ્મેટના કાયદાનો અમલ કરાવવા માટે આજે પણ સંઘર્ષ કરવો પડે છે.

ઘણા લોકો આ કાયદાને...\nદસ્તાવેજની સમાન ભાષામાં સારાંશ:
જાહેર સ્થાનો પર માસ્ક પહેરવું ફરજિયાત થયું ત્યારબાદ ગુજરાતનાં ચાર મુખ્ય શહેરોમાં લોકોએ અંદાજે 7.69 કરોડથી વધારે રકમનો દંડ સરકારને ચૂકવ્યો. જોકે તે છતાં માસ્કની મગજમારી રોજ ચર્ચાનો વિષય બની છે.